paragraph_text: Od 2004. do 2010. godine je NAC igrao u 4 poluzavršnice nizozemskog kupa i sva 4 puta je izgubio. U sezoni 2007./08. je NAC zauzeo 3. mjesto u prvenstvu. U sezoni 2008./09. se NAC kvalificirao za 2. fazu Europske lige 2009./10. U 4. krugu ga je porazio Villarreal CF. Krajem sezone 2009./10. je izašlo na površinu da je NAC dužan 3,2 milijuna eura, unatoč tome što su uprava i čelnik to ranije poricali. Kriza je dovela do ostavke nekolicine klupskih odbornika. U kolovozu 2010. godine je trener Robert Maaskant dao ostavku i postao trener krakovske Wisle.